Rīgā 2016. gada 25. maijā

Latvijas Organiskās sintēzes institūta Iepirkumu komisija ir saņēmusi un izskatījusi ieinteresētā piegādātāja jautājumus par Latvijas Organiskās sintēzes institūta izsludināto B daļas pakalpojumu iepirkumu **„Organizatoru pakalpojumu sniegšana Latvijas Organiskās sintēzes institūtam starptautiskās konferences „Balticum Organicum Syntheticum 2016” un simpozija „pre-BOS2016” rīkošanai”**,

iepirkuma identifikācijas Nr.: **OSI 2016/15 BI**.

**Ieinteresētā piegādātāja jautājumi un Iepirkumu komisijas atbildes:**

Saistībā ar iepirkumu nr OSI 2016/15 BI lūgums precizēt sekojošo informāciju:

1. Konkrētā pasākuma izveidotajā mājas lapā, kura publicēta jūsu mājas lapā: http://www.boschem.eu/welcome/ kā pasākuma 5. jūlija vakariņu vieta minēta kultūras pils "Ziemeļblāzma".

Vēlējos noskaidrot, vai tas nozīmē, ka paši jau esat nepieciešamās telpas rezervējuši/iznomājuši?

 **Atbilde:**

*Atbildot uz Jūsu jautājumu par pasākuma norises vietu - komersanti var piedāvāt jebkuru pasākuma norises vietu, kas atbilst iepirkuma Nolikuma prasībām.*

*Attiecībā uz kultūras pili "Ziemeļblāzma" paskaidrojam, ka Latvijas Organiskās sintēzes institūts ir veicis kultūras pils "Ziemeļblāzma" iepriekšēju rezervāciju pasākuma norisei, lai neizveidotos situācija, ka ieplānoto pasākumu vispār nav kur rīkot. Ar kultūras pils administrāciju ir vienošanās, ka kultūras pils dos savu piedāvājumu komersantiem, ja tie atsauksies, ka piedāvājums nepieciešams iesniegšanai iepirkumā par starptautiskās konferences "BOS2016" organizēšanu (administrācija nedos piedāvājumu citu pasākumu organizēšanai attiecīgajā datumā).*

*Tāpat paskaidrojam, ka, tā kā tāda mēroga konferencēm programmai ir jābūt pieejamai savlaicīgi, konferences mājaslapā ir norādīts, ka svinīgās vakariņas paredzētas kultūras pilī "Ziemeļblāzma" (saskaņā ar sākotnējo pasākuma plānu).*

Otrs jautājums ir par specifikācijā norādīto ēkas platību:

Jānodrošina vakariņu norises vieta ar pietiekoši lielām telpām (iekštelpu platība vismaz 5000 m2). Piedāvātajai svinīgo vakariņu norises vietai jābūt ar pieguļošu, labiekārtotu, norobežotu teritoriju slēgta parka veidā, kurā iespējams uzturēties pasākuma laikā (parka platība vismaz 3 ha). Norises vieta jānodrošina ar apsardzi. Pasākuma laikā telpām un parkam jābūt slēgtiem citiem apmeklētajiem vai jebkurām personām, kas nav saistītas ar pasākuma norisi (slēgts pasākums). Vakariņu norises vietai jāatrodas Rīga pilsētas teritorijā.

Saskaņā ar mūsu rīcībā esošo informāciju kultūras pils iekštelpu platība nepārsniedz 3000m2, savukārt citas šāda izmēra alternatīvas vietas vakariņu vajadzībām Rīgas pilsētā nav pieejamas. Tas faktiski nozīmē, ka šo nolikumā norādīto prasību nav iespējams izpildīt.

**Atbilde:**

*Saskaņā ar Iepirkumu komisijas rīcībā esošo informāciju no kultūras pils "Ziemeļblāzma" administrācijas, pils iekštelpu platība ir 5400 m2. Sekojoši, iepirkuma prasība ir izpildāma. Vai Rīgā ir pieejamas vēl citas līdzvērtīgas pasākuma norises vietas - tā ir ieinteresēto piegādātāju kompetence.*

Trešais jautājums ir par lektoriem. Jau iepriekš minētajā mājas lapā skaidri definēti konferences lektori, kā arī izveidota konferences programma, kas pilnībā aizpilda visus laikus.

Vai ir iespējams sniegt papildus skaidrojumu, tieši kādam mērķim nepieciešami vēl vismaz 7 lektori, jo, lai uzaicinātu lektorus, tie jāiepazīstina ar konferences mērķiem, galvenajām tēmām, programmu utt. Šai gadījumā grūti saprotama lektoru piesaistes nepieciešamība.

**Atbilde:**

*Attiecībā uz konferencei nepieciešamajiem lektoriem paskaidrojam, ka šī ir "ārkārtas" pozīcija, jo vairāki lektori dažādu iemeslu dēļ ir atcēluši dalību konferencē, tādēļ ir jāaizpilda vairāki "robi" lekciju sarakstā. Septiņi lektori prasīti, lai būtu pieejams rezerves variants gadījumam, ja savu dalību atcels vēl kāds lektors.*

Cieņā,

Artūrs Aksjonovs

Latvijas Organiskās sintēzes institūta

Iepirkumu nodaļas vadītājs

Tel. 67014884